Naujieji Salantai

Naujieji Salantai – buvęs kaimas šiaurinės rytinėje Kretingos rajono savivaldybės dalyje, Salantų miesto vakaruose, kelių  ir  kairėje pusėje, dešiniajame Salanto krante.

 Etimologija 

Kaimas įsikūrė šalia Salantų miestelio, kitapus Salanto upės, todėl buvo pavadintas Naujaisiais Salantais. Kadangi kaimo sodybos prasidėjo už tilto per Salantą, gyvenvietė dar vadinta Užtilčiu, Užtilčio priemiesčiu.

 Geografija 

Kaimo žemės plytėjo į vakarus nuo Salanto dešiniojo kranto, jo pakrantės aukštumoje ir Erlos–Salanto senslėnyje, prie kelių Salantai–Kretinga ir Salantai–Mosėdis. Šiaurėje ribojosi su Dvaraliu, vakaruose – su Žudgaliu.

Šiuo metu kaimo žemėje plyti Salantų miesto vakarinė dalis ir sodininkų bendrijos Salantai sodai.

 Istorija 

Susiformavo XVIII a. pab., Grūšlaukės dvarui priklausančioje bendro naudojimo žemėje (ganyklose ir pievose), prie pagrindinių kelių, vedančių link Kretingos ir Skuodo. Pirmąkart paminėtas 1821 m. Salantų parapijos vizitacijos akte.

1821 m. buvo 2, 1843 m. – 22 dūmai, 1866 m. – 17 dūmų.Kazys Misius. Iš Salantų bažnyčios ir parapijos istorijos. - Salantų bažnyčia: istorija, meno vertybės ir žmonės. - Žemaičių praeitis. - Vilnius: Vilniaus dailės akademijos leidykla, 2011. - T. 15. - P. 73 Nuo XIX a. vid. iki XX a. pr. buvo vadinamas miesteliu ir priklausė Pesčių seniūnijai. 1870 m. jame buvo 28 revizinės sielos (prievolininkai valstiečiai) ir 7 rėžiai žemės, už kurią valstiečiai atlikinėjo atodirbio prievolę grafų Tiškevičių Grūšlaukės (Pesčių) dvare.Списокъ мировыхъ участковъ и волостей Ковенской губерніи. - Составленъ в 1870 году. - C. 78 Miestelyje prie Kretingos kelio stovėjo smuklė, vadinama Amerika, Amerikos vartais. Joje XIX a. pab. – XX a. pr. rinkdavosi emigruoti pasiryžę aplinkinių valsčių jaunuoliai, sudarydavę čia sutartis su vedliais dėl pervedimo per valstybinę sieną ir nugabenimo iki Vokietijos uostų.

1923 m. Naujųjų Salantų kaimo (Užtilčio priemiestyje) buvo 23 ūkiai.Lietuvos apgyventos vietos. - Kaunas, 1925. - P. 120 Tarpukariu jame veikė Salantų valsčiaus valdybos būstinėSavivaldybių žinynas. - Kaunas, 1932. - P. 604Lietuvos telefono abonentų sąrašas 1939 metams. - Kaunas, 1938. - P. 336 ir Salantų pradinė mokykla.Lietuvos žemės vardynas. - Naujųjų Salantų kaimas, Slanatų vls., Kretingos aps. - Surašė Jadvyga Stankutė, 1935 m. 1932 m. prie Salanto tilto Salantų pavasarininkai pastatė monumentalų kryžių Lietuvių katalikų jaunimo konfederacijos Pavasaris Salantų kuopos 15-mečiui paminėti (pokariu pašalintas).

Dvasiniais gyventojų reikalais rūpinosi Salantų parapijos kunigai.

Plečiantis Salantams, XX a. 5 deš. Naujųjų Salantų kaimas (Užtilčio priemiestis) buvo prijungtas prie miesto.

 Gyventojai 

 Šaltiniai 

Kategorija:Panaikintos Kretingos rajono savivaldybės gyvenvietės